Aphrodite (album)

Aphrodite er det ellevte studioalbumet av australske sangeren Kylie Minogue, utgitt den 30. juni 2010. Albumet var hennes første studioalbum på tre år etter utgivelsen av X.

Albuminformasjon 
Albumet ble frontet av singelen «All the Lovers» som kom ut på forhånd, og ble utgitt over hele verden i juli 2010. «All the Lovers» var en av de siste sangene som ble skrevet for albumet, og denne ble senere valgt som førstesingle. På Aphrodite er Stuart Price viktigste produsent, mens låtskrivere er Minogue, Stuart Price, Calvin Harris, Kish Mauve og mange andre. Price bidro til albumet med en kreativ økt med Minogue i New York i slutten av 2009. Albumet inneholder ingen ballader, men noen slike sanger ble spilt inn under innspillingen av albumet. Sangen «Better than Today» ble fremført av Minogue på hennes nordamerikanske turné For You, For Me Tour før gjennomføringen av innspillingen.

Aphrodite debuterte på Top 10 på albumlister i flere europeiske land. Albumet nådde førsteplass på UK Albums Chart og var hennes femte album som oppnådde førsteplass på listen. I USA ble dette hennes nestbestselgende album med salg av over 18 000 eksemplarer i løpet av den første uken, og albumet nådde nummer nitten på Billboard 200. I Australia ble albumet hennes tiende Top 10-studioalbum og nådde nummer to på ARIA Charts. I Tyskland ble albumet hennes tredje å nå Top 10, hennes første siden Fever. Aphrodite ble sertifisert platina av Australian Recording Industry Association og British Phonographic Industry for salg av over 70.000 og 300.000 eksemplarer.

Minogue la senere ut på sin Aphrodite World Tour. Turneen ble hennes største hittil og besøkte fem kontinenter i alt inkludert Europa, Asia, Nord-Amerika, Oseania og Afrika.

Singler 
Den første singlen fra Aphrodite ble «All the Lovers». Den hadde sin offisielle premiere i Storbritannia på BBC i mai 2010. I et intervju med CNN snakket Minogue om beslutningen om sangen som første singel. Singelen fikk positive anmeldelser fra kritikere og ble en Top 10-singel i Storbritannia. Sangen nådde også Top 10 og Top 20 på hitlistene i Europa, Australia og Asia.

Den andre singelen «Get Outta My Way» ble utgitt over hele verden i september 2010, bortsett i Australia, hvor sangen kom i oktober 2010. I et intervju beskrev Minogue sangen som «ren dansepop».

«Better than Today» ble den tredje singelen fra albumet og ble utgitt den 6. desember 2010 i Storbritannia. Sangen fikk stort sett positive anmeldelser fra kritikere spesielt Entertainment Weekly. I USA nådde sangen førsteplass på Billboard-danselistene.

Selv om det ble annonsert av Minogue at «Better than Today» ville bli den siste singelen fra albumet,  ble «Put Your Hands Up (If You Feel Love)» den fjerde singelen fra Aphrodite. Singelen ble utgitt den 3. juni 2011 over hele verden og nådde førsteplass på Billboard-danselistene, der Minogue har oppnådd fem påfølgende førsteplass-singler. Men sangen nådde ikke topplisten i Australia og Storbritannia.

Sporliste 
«All the Lovers» – 3:20
«Get Outta My Way» – 3:38
«Put Your Hands Up (If You Feel Love)» – 3:38
«Closer» – 3:10
«Everything is Beautiful» – 3:25
«Aphrodite» – 3:45
«Illusion» – 3:21
«Better than Today» – 3:25
«Too Much» – 3:16
«Cupid Boy» – 4:26
«Looking for an Angel» – 3:50
«Can't Beat the Feeling» – 4:10

Topplisten

Sertifisering

Utgivelsehistorie

Referanser

Eksterne lenker 
 

Musikkalbum fra 2010
Kylie Minogue-album